**Advokácia v roku 2012**

**P.A.V.E**

Seminár k adaptácii výsledkov P.A.V.E. na Slovensku sme uskutočnili 28.3.2012 v Bratislave, v Informačnom centre Európskej komusie. [Programu senimára](http://dobrovolnickecentra.sk/subory/P.A.V.E./Pave_program.pdf) sa zúčastnili [hostia](http://dobrovolnickecentra.sk/subory/P.A.V.E./prezencka_PAVE.docx), ktorí výrazne prispeli ku kampani a projektom Európskeho roku dobrovoľníctva.

Obsahom [P.A.V.E.](http://www.kansalaisareena.fi/EYV2011Alliance_PAVE_copyfriendly.pdf) – publikácie vytvorenej na základe diskusií odborníkov európskych dobrovoľníckych platforiem - sú odporúčania pre politiky a stratégie jednotlivých členských štátov a aktérov na rôznych úrovniach. Zo stretnutia bol pripravený [zápis](http://dobrovolnickecentra.sk/subory/P.A.V.E./Pave_zapis_final.pdf), ktorý bol poslaný všetkým zúčastneným.

Jedným z výsledkov konferencie bol[list zaslaný predsedovi vlády SR](http://dobrovolnickecentra.sk/subory/P.A.V.E./PAVE_odporucania_smer_1_.pdf), v ktorom Vládu SR zúčastnení participanti žiadajú o podporu dobrovoľníctva.

Vláda SR vo svojom programovom vyhlásení deklaruje, (kapitola 4, Úloha štátu a verejného sektora), že bude podporovať rozvoj dobrovoľníctva na Slovensku.

Programové vyhlásenie vlády nájdete tu: <http://www.vlada.gov.sk/data/files/2008_programove-vyhlasenie-vlady.pdf>

**VOĽBY 2012**

Platforma dobrovoľníckych centier a organizácií sa pred blížiacimi voľbami 2012 rozhodla preskúmať postoje politických strán voči ich spolupráci na rozvoji dobrovoľníctva na Slovensku. V rámci nášho malého prieskumu sme oslovili 9 politických strán a žiadali sme od nich odpovede na päť nasledujúcich otázok:

1. Akým spôsobom bude Vaša politická strana prispievať k rozvoju dobrovoľníctva na Slovensku?
2. Máte záujem o spoluprácu na tvorbe národnej stratégie podpory dobrovoľníctva na Slovensku?
3. Máte záujem na presadení priamych dotácií, resp. grantových schém alebo iného finančného mechanizmu štátu na podporu dobrovoľníctva na Slovensku ?
4. Máte záujem spolupracovať na zavedení medzinárodne platnej metódy merania ekonomickej hodnoty dobrovoľníckej práce Štatistickým úradom SR? Takéto meranie sa už uskutočňuje vo viacerých európskych krajinách, napr. aj v susednom Maďarsku či Poľsku. Viac informácii nájdete na www.evmp.eu.
5. Je vo Vašom záujme zavádzať dobrovoľníctvo ako súčasť vzdelávania na základných a stredných školách a presadzovať dobrovoľníctvo ako možnosť získavania skúseností pre pracovný trh?

Listom boli oslovené nasledovné strany (v abecednom poradí):

* KDH
* Most-Híd
* Obyčajní ľudia a nezávislé osobnosti
* SAS
* SDKU-DS
* Smer, sociálna demokracia
* SMK
* SNS
* 99 percent

Svoje odpovede nám zástupcovia strán mohli zasielať do 24. februára 2012. K tomuto dátumu nám prišlo 6 odpovedí. Ich kvalitu posúďte sami (listy uvádzame v poradí, v akom boli doručené):

* [KDH (Jana Žitňanská)](http://dobrovolnickecentra.sk/subory/prieskum_parlamentne_volby_2012/KDH.pdf)
* [SAS (Natália Blahová)](http://dobrovolnickecentra.sk/subory/prieskum_parlamentne_volby_2012/SAS2.pdf)
* [SAS (Martin Poliačik)](http://dobrovolnickecentra.sk/subory/prieskum_parlamentne_volby_2012/SAS.pdf)
* [SMK (Helena Fialová)](http://dobrovolnickecentra.sk/subory/prieskum_parlamentne_volby_2012/SMK.pdf)
* [Most Híd (Nóra Czuczorová)](http://dobrovolnickecentra.sk/subory/prieskum_parlamentne_volby_2012/Most_Hid.pdf)
* [Obyčajní ľudia a nezávislé osobnosti (Janka Šípošová)](http://dobrovolnickecentra.sk/subory/prieskum_parlamentne_volby_2012/OLANO.pdf)
* [Obyčajní ľudia a nezávislé osobnosti (Tomáš Kováčik)](http://dobrovolnickecentra.sk/subory/prieskum_parlamentne_volby_2012/OLANO2.pdf)

Politickým stranám, ktoré nám odpovedali, veľmi pekne ďakujeme. Veríme, že náš malý prieskum ovplyvnil volebné preferencie dobrovoľníkov a pracovníkov mimovládnych organizácií a všetkých, ktorým záleží na rozvoji dobrovoľníctva.